# Arbutus menziesii

Arbutus menziesii és una espècie d'arbre del gènere Arbutus dins la família de les ericàcies (Ericaceae).

## Descripció

Arbutus menziesii és un arbre de perenne i de fulla ampla, l'escorça és de color vermell-taronja i forma tires en la fusta madura. Floreix a la primavera amb flors acampanades i a la tardor els fruits maduren i són de color vermell. És comú veure aquests arboços del Pacífic de 10 a 25 m d'alt però pot arribar a 30 m. Les fulles són ovals de 7–15 cm de llarg i de 4–8 cm d'ample i es disposen espiralades, el marge és enter.

## Distribució

Arbutus menziesii és natiu de la costa oest d'Amèrica del Nord, des de la Colúmbia Britànica (especialment a l'illa Vancouver i les illes del Golf) fins a Califòrnia (especialment a la regió de Puget Sound, les serralades d'Oregon i de Califòrnia però també de forma dispersa en el vessant oest de Sierra Nevada). Aïlladament arriba al comtat de San Diego i el nord de Baixa Califòrnia, Mèxic.

## Usos

Els natius americans es menjaven les baies però aquestes tenen molt tanins i són astringents i més sovint les mastegaven o la convertien en beguda alcohòlica. Molts mamífers i ocells es mengen les seves baies. Recentment de la seva fusta se'n fan parquets que duren molt i tenen un color atractiu.

## Conservació

Encara que és tolerant a la secada i relativament de creixement ràpid, Arbutus menziesii actualment està en declivi. Depèn de manera natural d'incendis periòdics per reduir la competència que li fan les coníferes. Els arboços madurs sobreviuen després de l'incendi i es regeneren més de pressa que l'avet de Douglas, a més fa moltes llavors que germinen després del foc. El control humà dels incendis, doncs, el perjudica. Altres causes del seu declivi són les malalties fitopatològiques.

## Taxonomia

Arbutus menziesii va ser descrita per Carl von Linné i publicat a Systema Naturae, Editio Decima 2: 1024, a l'any 1759.

### Etimologia

Arbutus: nom genèric llatí amb què es coneixia a l'arboç variant europea i mediterrània d'aquesta espècie.
menziesii: epítet en honor del botànic i cirurgià escocès Archibald Menzies (1754-1842) que el va trobar durant l'expedició de George Vancouver.

### Sinonímia

Els següents noms són sinònim d'Arbutus andrachne:
* Arbutus menziesii var. elliptica DC. in Prodr. 7: 582 (1839)
* Arbutus menziesii var. oblongifolia DC. in Prodr. 7: 582 (1839)
* Arbutus procera Douglas ex Lindl. in Edwards's Bot. Reg. 21: t. 1753 (1835)

## Referències

* ↑ Aquesta espècie originàriament va ser descrita i publicada a Flora Americae Septentrionalis; o, a Systematic Arrangement and Description of the Plants of North America 1:282. 1813-1814. GRIN. «Arbutus menziesii information from NPGS/GRIN». Taxonomy for Plants. National Germplasm Resources Laboratory, Beltsville, Maryland: USDA, Agricultural Research Service, National Genetic Resources Program, 25-04-2003.
* ↑ «Distribution of Arbutus menziesii Pursh» (en anglès). Royal Botanic Gardens Kew | Plants of the World Online. [Consulta: 19 maig 2024].
* ↑ «Arbutus andrachne». Tropicos.org. Missouri Botanical Garden. [Consulta: 19 maig 2024].
* ↑ Charters, Michael L. «[https://www.calflora.net/botanicalnames/pageMA-ME.html California Plant Names: Latin and Greek Meanings and Derivations |An Annotated Dictionary of Botanical and Biographical Etymology]» (en anglès). calflora.net. [Consulta: 19 maig 2024].
* ↑ «Synonyms Arbutus menziesii Pursh» (en anglès). Royal Botanic Gardens Kew | Plants of the World Online. [Consulta: 19 maig 2024].
* ↑ «Synonyms of Arbutus menziesii Pursh» (en anglès). WFO Plant List |Snapshots of the taxonomy. [Consulta: 19 maig 2024].

## Enllaços externs

* Jepson Flora Project: Arbutus menziesii
* Species Information sheet from the USDA Forest Service's Fire Effects Information System
* The BC Ministry of Forests and Range Tree Book on Arbutus